ناظم پانی پتی

ناظم پانی پتی  (پیدائش: 15 نومبر، 1920ء - وفات: 18 جون، 1998ء) پاکستان کے ممتاز فلمی نغمہ نگار اور کہانی کار تھے۔

 حالات زندگی 
ناظم پانی پتی 15 نومبر، 1920ء کو لاہور، برطانوی ہندوستان (موجودہ پاکستان) میں پیدا ہوئےڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 872۔ ان کا اصل نام محمد اسماعیل تھا۔ ناظم پانی پتی کے بڑے بھائی ولی صاحب اور بھاوج ممتاز شانتی فلمی دنیا سے وابستہ تھے۔ ناظم پانی پتی نے ابتدا میں لاہور کی فلمی صنعت کی متعدد فلموں کے لیے نغمہ نگاری کی جن میں خزانچی، پونجی، یملا جٹ، چوہدری، زمیندار اور شیریں فرہاد کے نام شامل تھے۔ 1945ء سے 1955ء تک وہ بمبئی میں مقیم رہے جہاں انھوں نے 25 سے زائد فلموں کے نغمات لکھے۔ ان کی مشہور فلموں میں مجبور، بہار، شیش محل، لاڈلی، شادی، سہارا، مٹی، نوکر، پدمنی، بیوی، ہیر رانجھا اور جگ بیتی کے نام شامل ہیں۔ لتا منگیشکر کے اولین نغمات میں سے ایک نغمہ دل میرا توڑا مجھے کہیں کا نہ چھوڑا ناظم پانی پتی کا ہی لکھا ہوا تھا، یہ نغمہ ماسٹر غلام حیدر نے فلم مجبور کے لیے ریکارڈ کیا تھا۔ 1955ء میں وہ لاہور آ گئے جہاں انھوں نے متعدد فلموں کے لیے یادگار نغمات تحریر کیے۔ ان فلموں میں لخت جگر، شاہی فقیر، سہیلی، بیٹی اور انسانیت کے نام سرفہرست ہیں۔عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 819

 مشہور نغمات 
 دل میرا توڑا، مجھے کہیں کا نہ چھوڑا تیرے پیار نے (مجبور)
 چندا کی نگری سے آ جا ری نندیا (لخت جگر)
 میری مٹی کی دنیا نرالی (شام سویرا)

 وفات 
ناظم پانی پتی 18 جون، 1998ء کو لاہور، پاکستان میں وفات پا گئے۔ وہ لاہور میں ماڈل ٹاؤن کے قبرستان میں آسودۂ خاک ہیں۔ناظم پانی پتی، سوانح و تصانیف ویب، پاکستان

 خارجی روابط 
 ناظم پانی پتی پر بھارتی شہری ستیش کا لکھا گیا وفاتیہ

 حوالہ جات 

زمرہ:1920ء کی پیدائشیں
زمرہ:1998ء کی وفیات
زمرہ:اُردو زبان کے غنائی شعرا
زمرہ:بیسویں صدی کے پاکستانی شعرا
زمرہ:بیسویں صدی کے پاکستانی مصنفین
زمرہ:پاکستانی اردو شعرا
زمرہ:پاکستانی مسلم شخصیات
زمرہ:پاکستانی منظر نویس
زمرہ:پاکستانی نغمہ نگار
زمرہ:لاہور کے شعرا
زمرہ:ہندی زبان کے غنائی شعرا
زمرہ:پاکستانی غنائی شعرا
زمرہ:ہندوستانی غنائی شعرا
زمرہ:بیسویں صدی کے منظر نویس
زمرہ:پانی پت کی شخصیات
زمرہ:ویکی ڈیٹا سے مختلف مختصر وضاحت
زمرہ:پاکستانی مرد نغمہ نگار